CELEX: C2009/023/10
Language: da
Date: 2009-01-29 00:00:00
Title: Domstolens dom af 1. februar 2008 i sag E-4/07 Jón Gunnar Þorkelsson mod Gildi-lífeyrissjóður (Gildi Pensionsfond) (Ret til invalideydelser — Fri bevægelighed for arbejdstagere — Forordning (EØF) nr. 1408/71 — Forordning (EØF) nr. 574/72)

29.1.2009   
            
            
               DA
            
            
               Den Europæiske Unions Tidende
            
            
               C 23/13
            
         
      DOMSTOLENS DOM
   
   af 1. februar 2008
   i sag E-4/07 Jón Gunnar Þorkelsson mod Gildi-lífeyrissjóður (Gildi Pensionsfond)
   
      (Ret til invalideydelser — Fri bevægelighed for arbejdstagere — Forordning (EØF) nr. 1408/71 — Forordning (EØF) nr. 574/72)
   
   (2009/C 23/10)
   I sag E-4/07 mellem Jón Gunnar Þorkelsson og Gildi-lífeyrissjóður (Gildi Pensionsfond) — Anmodning til Domstolen fra Héraðsdómur Reykjavíkur (Reykjavík herredsret), Island, vedrørende regler om fri bevægelighed for arbejdstagere inden for EØS — har EFTA-Domstolen, bestående af Carl Baudenbacher (præsident), Henrik Bull (refererende dommer) og Thorgeir Örlygsson (dommer), den 1. februar 2008 afsagt følgende dom:
   
               1)
            
            
               Udtrykket »social sikring« i den betydning, hvori det er anvendt i EØS-aftalens artikel 29 og forordning (EØF) nr. 1408/71 dækker retten til invalideydelser i henhold til pensionsordninger, som den, der er tale om i hovedsagen, herunder pension på grundlag af »projektion af rettigheder«.
            
         
               2)
            
            
               Det er ikke i overensstemmelse med artikel 45, stk. 5, i forordning (EØF) nr. 1408/71 at gøre retten til invalideydelser på grundlag af »projektion af rettigheder« i lighed med den i hovedsagen omhandlede afhængig af, at medlemmet af en pensionsfond har indbetalt pensionsbidrag til en særlig gruppe af pensionsfonde i en bestemt periode forud for ulykken, og dermed ikke tage bidrag betalt til andre socialsikringsfonde i andre EØS-lande i forbindelse med arbejde der i betragtning.
            
         
               3)
            
            
               I henhold til forordning (EØF) nr. 574/72 skal man forelægge erstatningskravet i den stat, hvor man var bosiddende og havde sociale rettigheder på tidspunktet for skaden. Dog berører forelæggelsen af kravet til den relevante institution i et andet EØS-land ikke retten til ydelser i henhold til forordning (EØF) nr. 1408/71. Det er under alle omstændigheder den enkelte institutions ansvar at træffe den endelige beslutning om, hvorvidt ansøgeren skal modtage ydelser, som han/hun har ansøgt om ved pågældende institution.